થોડીવારમાં હેનરી રોસનર આવી ગયો. એણે પણ વાડ પાસે ઊભા રહીને પોતાનું ઉઘાડું બાવડું ઊંચું કરીને બતાવ્યું. “ટેટ્ટૂ…” એણે ઉત્સાહથી કહ્યું. જો કે એ જોઈ શકતી હતી કે હેનરી થરથર ધ્રુજતો હતો. પરસેવો અને ઠંડી બંનેનો અનુભવ એ એકસાથે કરી રહ્યો હતો. પ્લાઝોવની જિંદગી સહેલી ન હતી, પરંતુ કામના કલાકોમાંથી સમય કાઢીને જેટલો સમય એ વિલાની અંદર લહર વગાડીને કમાન્ડન્ટનું મનોરંજન કરે, એટલો સમય તેને પેઇન્ટ સ્ટૂડિયોમાં શાંતિથી સૂવા મળતું હતું. રોસનરના બેંડના સાથી કલાકારોએ ઘણી વખત “બાથહાઉસ” જઈ રહેલા લોકોની સાથે કૂચ કરતાં વગાડતાં જવું પડતું હતું, પરંતુ એ સંગીતમાં રોસનરની પોતાની કોઈ આગવી છાપ રહેતી ન હતી!